ΓΡΑΠΤΗ ΕΡΩΤΗΣΗ E-2042/02

υποβολή: Paul Rbig (PPE-DE) προς την Επιτροπή

(10 Ιουλίου 2002)

Θέμα: Πιστώσεις κινητικότητας στο πρόγραμμα Leonardo da Vinci για άτομα σε επαγγελματική εκπαίδευση

Το πρόγραμμα Leonardo da Vinci, το οποίο εκπονήθηκε ως το πρόγραμμα για την προώθηση της επαγγελματικής εκπαίδευσης από την Ευρωπαϊκή Ένωση, απευθύνεται σε ό,τι αφορά τα μέτρα του για την προώθηση της κινητικότητας σε διάφορες κατηγορίες ατόμων. Είναι προφανές, ότι οι μαθητές ανταποκρίνονται ευκολότερα σεποτροφίες κινητικότητας, στο βαθμό που μπορούν να χρησιμοποιήσουν για τον σκοπό αυτό τις σχολικές εορτές για παρόμοιους σκοπούς διαμονής και να πραγματοποιήσουν ως εκ τούτου — κατά τη διάρκεια των εορτών — πλέον μακροχρόνιες διαμονές σε ένα άλλο κράτος μέλος. Οι εργαζόμενοι σε επιχειρήσεις, (ιδιαίτερα δε οι μαθητευόμενοι στο πλαίσιο του δυαδικού συστήματος), όπως άλλωστε και οι εκπαιδευτές τους, έχουν σχέση εργασίας με την επιχείρηση — και αυτό σε πολλά κράτη μέλη — και δεν διαθέτουν ως εκ τούτου παρά λίγο χρονικό διάστημα, όταν το διαθέτουν, για εκπαιδευτικούς σκοπούς. Η χορήγηση άδειας από την επιχείρηση ή η αποστολή από την επιχείρηση είναι σημαντικά δυσκολότερο να επιτευχθεί. Υφίσταται λοιπόν ανάγκη για ιδιαίτερα μέτρα προώθησης, ώστε αυτή η ομάδα των νέων ανάλογα με την εκπροσώπησή της στο εκάστοτε εκπαιδευτικό σύστημα — να μπορεί να λαμβάνει αντίστοιχες προσφορές κινητικότητας καθώς καιποτροφίες κινητικότητας.

Ερωτώ ως εκ τούτου την Ευρωπαϊκή Επιτροπή:

1. Πόσεςποτροφίες κινητικότητας δόθηκαν και ποιος είναι ο συνολικός αριθμός στα επιμέρους κράτη μέλη των νέων σε αρχική επαγγελματική κατάρτιση που έλαβαν σύμβαση εργασίας στο πλαίσιο του προγράμματος Leonardo da Vinci ΙΙ·

2. Ποια είναι η σχέση αυτών τωνποτροφιών κινητικότητας προς αυτές για μαθητές επαγγελματικών σχολών·

3. Αντιστοιχεί το ποσοστό τωνποτροφιών κινητικότητας προς το αντίστοιχο ποσοστό των νέων που βρίσκονται σε αρχική κατάρτιση σε επιχειρήσεις συνολικά· Ποια είναι αυτά τα ποσοστά·

4. Ποια ειδικά μέτρα προώθησης σχεδιάζει η Επιτροπή προκειμένου νέοι που βρίσκονται σε αρχική επαγγελματική κατάρτιση σε επιχειρήσεις να μπορούν να λαμβάνουν σε μεγαλύτερο βαθμόποτροφίες κινητικότητας·

Απάντηση της κ. Reding εξ ονόματος της Επιτροπής

(3 Σεπτεμβρίου 2002)

Στο πλαίσιο του προγράμματος Leonardo da Vinci, μπορούν να χορηγηθούνποτροφίες διαμονή στην αλλοδαπή στις ακόλουθες ομάδες στόχους:

- νέοι που παρακολουθούν αρχική επαγγελματική εκπαίδευση,

- σπουδαστές,

- νέοι εργαζόμενοι και νέοι πτυχιούχοι,

- εκπαιδευτές σε οργανισμούς επαγγελματικής κατάρτισης, διευθυντές προσωπικού και γλωσσικοί εκπαιδευτές.

Ο συνολικός προϋπολογισμός που χορηγήθηκε για την προώθηση της κινητικότητας ήταν 69,4 εκατομμύρια ευρώ το 2000, 71,8 εκατομμύρια 2001 ευρώ το 2001 και 77,9 εκατομμύρια ευρώ το 2002, δηλαδή συνολικά περίπου 220 εκατομμύρια σε 3 χρόνια. Αυτό το ποσό θα δώσει τη δυνατότητα να χρηματοδοτηθούν περίπου 120 000 περίοδοι κατάρτισης. Λεπτομερή αριθμητικά στοιχεία περιέχονται στους πίνακες που αποστέλλονται απευθείας στον κύριο βουλευτή και στη Γενική Γραμματεία του Κοινοβουλίου.

Τα σχέδια διαχειρίζονται με απόλυτα απικεντρωμένο τρόπο οι εθνικοί οργανισμοί κάθε χώρας. Η κατανομή του προϋπολογισμού μεταξύ των ομάδων στόχων διαφέρει από τη μια χώρα στην άλλη ανάλογα με τις ιδιαίτερες ανάγκες που διαπιστώνονται σε κάθε χώρα πριν από τις επιλογές, εφόσον το πρόγραμμα Leonardo da Vinci στηρίζει και συμπληρώνει τις ενέργειες των κρατών μελών.

Η ομάδα στόχος νέοι που παρακολουθούν αρχική επαγγελματική κατάρτιση περιλαμβάνει τόσο τους νέους σε σχολεία όσο και εκείνους που παρακολουθούν εναλλασσόμενη κατάρτιση. Αυτή η ομάδα στόχος είναι εκείνη για την οποία το πρόγραμμα Leonardo da Vinci χρηματοδοτεί το μεγαλύτερο αριθμό περιόδων κατάρτισης. Για τα έτη 2000 και 2001 και για τις επιλογές που έχουν ήδη γίνει για το 2002, ο προϋπολογισμός ανέρχεται στο 31 % περίπου του συνολικού προϋπολογισμού για την κινητικότητα, δηλαδή περίπου 68 εκατομμύρια ευρώ. Αυτό το ποσό θα δώσει τη δυνατότητα να χορηγηθούν 55 000ποτροφίες, δηλαδή περισσότερο από το 45 % του συνολικού αριθμού τωνποτροφιών.

Στο εσωτερικό αυτής της ομάδας στόχου, το ποσοστό των ατόμων που παρακολουθούν εναλλασσόμενη κατάρτιση δεν είναι γνωστό με ακρίβεια. Το πρόγραμμα δεν κάνει διάκριση μεταξύ εκείνων και των νέων που παρακολουθούν αρχική κατάρτιση στα σχολεία. Η Επιτροπή πιστεύει ότι ολόκληρη αυτή η ομάδα αντιμετωπίζει περισσότερα προβλήματα από ό,τι οι σπουδαστές για να αναχωρήσουν στην αλλοδαπή για μεγάλο χρονικό διάστημα. Υπάρχει το πρόβλημα της διαθεσιμότητας του εκπαιδευόμενους αλλά και το γεγονός ότι τα άτομα αυτής της ομάδας είναι πιο νεαρά, λιγότερο αυτόνομα για να μεταβούν στην αλλοδαπή. Η κατάρτιση στο πλαίσιο του προγράμματος Leonardo da Vinci αποτελεί συχνά για τα άτομα αυτά μια πρώτη επαγγελματική εμπειρία στην αλλοδαπή.

Το πρόγραμμα Leonardo da Vinci παρέχει ειδικές διευκολύνσεις σε ολόκληρη αυτή την ομάδα στόχο, αποδεχόμενο τη χρηματοδότητη περιόδων τριών εβδομάδων, ενώ οι σπουδαστές λαμβάνουνποτροφίες για περιόδους τουλάχιστον 3 μηνών. Οι περίοδοι αυτές μπορεί να είναι ομαδικά ταξίδια. Το ημερήσιο ποσό τωνποτροφιών για τα έξοδα διαμονής είναι λίγο μεγαλύτερο από ό,τι των σπουδαστών. Όπως και για τους άλλους εκπαιδευόμενους, το πρόγραμμα συγχρηματοδοτεί έξοδα διαχείρισης και προετοιμασίας (κυρίως γλωσσικής) του ενδιαφερομένου. Το συνολικό ποσό της βοήθειας είναι περίπου 1 250 ευρώ ανά περίοδο.

Η εμπειρία έδειξε ότι μια καλά οργανωμένη περίοδος κατάρτισης, ακόμη και σύντομη, είναι θετική τόσο για τον ενδιαφερόμενο όσο και για τον εργοδότη. Η καλύτερη λύση για το πρόβλημα της διαθεσιμότητας των νέων που παρακολουθούν εναλλασσόμενη κατάρτιση είναι να διαπραγματευτεί ο οργανισμός κατάρτισης με τον εργοδότη από την αρχή της μαθητείας, περίοδο για διανομή στην αλλοδαπή. Το πρόγραμμα Leonardo da Vinci θα χορηγήσει τότε οικονομική βοήθεια στον ενδιαφερόμενο κατά τη διάρκεια των τριών εβδομάδων (ή περισσότερο) που θα διαμείνει στην αλλοδαπή.